Opel

Adam Opel AG, paprastai vadinama Opel – automobilių gamintojas Vokietijoje. Įmonė įkurta 1862 m. sausio 21 d. Automobilius pradėjo gaminti 1899 m. Nuo 1929 m. iki 2017 m. priklausė „General Motors“ korporacijai. „General Motors“ 2017 m. už 2,2 mlrd. eurų Opel pardavė „PSA Peugeot Citroen“. Nuo 2021 m., po to, kai „PSA koncernas“ susiliejo su „Fiat-Chrysler“, Opel yra valdomas „Stellantis“ koncerno.

 Istorija 
Veiklos pradžioje buvo gaminamos siuvimo mašinos, dviračiai, motociklai. Pirmus OPEL automobilius sugalvojo gaminti Adamo sūnus kartu su prancūzais (buvo vad. „Opel-Darracq”). Nuo 1907 m. OPEL pradėjo savų automobilių gamybą. Taip kompanija 1913 m., nežiūrint į gaisro pasekmes gamykloje 1911 m., tapo didžiausia Vokietijoje automobilių gamintoja. 1929 m. Opel šeima už 80 % akcijų pardavimą iš GM gavo 33,3 mln. JAV dolerių. Gamyklos įsikūrusios Riuselshaimo, Bochumo, Eizenacho miestuose.

2009 m. dėl ekonominės krizės „Opel“ svarstoma atskirti nuo motininės įmonės JAV „General Motors“ (GM). Iš Vokietijos vyriausybės tikimasi finansinės paramos pagal automobilių gamintojo pateiktą verslo planą. Pasak GM, tam, kad „Opel“ išgyventų, reikia 8–9 mlrd. eurų. 2009 m. vasario 26 d. Riuselzhaime (Vokietija) prasidėjo „Opel" darbuotojų demonstracija, kuria savo nepasitenkinimą išreiškė pagrindinės Europoje „Opel“ gamyklos darbuotojai. Demonstruoti taip pat ketina kitų Vokietijoje, Prancūzijoje, Belgijoje, Prancūzijoje, Didžiosios Britanijoje, Austrijoje, Lenkijoje, Rusijoje, Švedijoje, Ispanijoje ir Vengrijoje GM priklausančių įmonių darbuotojai (ten, kur yra „Opel“, „Saab“ bei „Vauxhall“ gamyklos, priklausančios JAV koncernui „General Motors“).

Manoma, kad nuo „Opel“ priklauso apie 25 000 darbuotojų Vokietijoje, o bankroto atveju – apie 100 000 (automobilių detalių tiekėjai, pardavėjai ir kt.).

 Opel pasaulyje 
Opel modeliai gaminami ir parduodami pasaulyje ir kitais pavadinimais:
 Vauxhall – Didžiojoje Britanijoje
 Holden – Australijoje
 Saturn, Pontiac ir Cadillac – Šiaurės Amerikoje bei Kinijoje
 Chevrolet – Pietų Amerikoje.

 Gaminami modeliai 

 Nebegaminami modeliai 

 Išnašos 

 Nuorodos 
 Opel Lietuvoje

Kategorija:Vokietijos automobilių gamintojai
Kategorija:General Motors